### Beslutningstema

Teknik- og Miljøudvalget skal beslutte, om tilladelsen til sejlads med Stand Up Paddleboard (SUP) skal videreføres på en strækning af [adresse] i [adresse].

### Historik

Udvalget vedtog på møde den 10. maj 2022 et tillæg til Sejladsregulativet, hvorefter det blev tilladt at sejle med SUP-boards på 800 meter af [adresse] i [adresse]. Tillægget trådte i kraft den 16. juli 2022 med en gyldighed på 3 år frem til 15. juli 2025.

### Sagsfremstilling

Siden sommeren 2022 har der været mulighed for at sejle med Stand Up Paddleboard (SUP) på en 800 meter lang strækning af [adresse] mellem [adresse] i Tønder og [adresse] øst for [adresse]. Tilladelsen indebærer, at der er begrænsninger i sejlads hen over året og hen over døgnet, at der skal holdes en afstand på mindst 3 meter til den vestlige bred langs den beboede strækning, at der maksimalt må være 15 fartøjer på vandet ad gangen, og at der er ét sted, hvor SUP må sættes i og tages op igen. Rammerne medvirker til at begrænse gener for bredejere og naturen i området.

Tilladelse til SUP-sejlads blev meddelt for en 3-årig prøveperiode, med henblik på at ordningen skulle evalueres for at se om sejladsen havde givet anledning til væsentlige gener for bredejere og omgivelserne i øvrigt. Forvaltningen har derfor foretaget en evaluering af sejladsen med SUP blandt bredejere og andre interessenter. I evalueringen indgik blandt andet spørgsmål om observationer af SUP og hvilke oplevelser, der var af brugen af SUP. Den 3-årige sejladstilladelse for SUP omfatter også mulighed for sejlads med vandcykler, så vandcykler indgik også i evalueringen. Der var begrænset svarprocent fra bredejerne. Følgende er det overordnede resultat af evalueringen:

* Der er få observationer af et begrænset antal SUPs på strækningen eller ved vigen ved seminariet (isætningssted).
* Ingen har observeret vandcykler.
* Ingen har oplevet eller nævnt støjproblemer eller andre gener.
* [adresse] afdeling for Sundhed, Kultur og Frivillighed, samt DGI ønsker, at muligheden for SUP-sejlads bliver bevaret, og ser gerne muligheden udvidet til en længere strækning.

Alle svar fra evalueringen kan ses i Bilag 1.

Ønsket om udvidelse til en længere strækning rækker ud over den miljøvurdering, der ligger til grund for tillægget fra 2022. Udvidelse af strækningen vil indebære, at større dele af Zahra Jepsen eller regulativet i sin helhed skal tages op til revision.

Forvaltningen beskriver to scenarier for det videre arbejde om Janne Kristoffersen på [adresse].

**Scenarie 1**
Evalueringen viser, at SUP-sejladsen har et begrænset omfang, der ikke opleves som generende for bredejere eller andre interessenter. Teknik- og Miljøudvalget beslutter på den baggrund at videreføre tillægget til Zahra Jepsen uændret, så Janne Kristoffersen fortsat vil være tilladt på den 800 meter lange strækning af [adresse].

Arbejdet med at videreføre SUP-sejlads understøtter Tønder Kommunes facilitetsstrategi, der går ud på at understøtte muligheden for at være aktiv udendørs.

**Scenarie 2**Udvalget beslutter, at muligheden for SUP-sejlads ikke skal videreføres, da der reelt er meget få brugere af SUP. Det tidsbegrænsede tillæg til Zahra Jepsen vil derfor bortfalde efter den 15. juli 2025, og de bestemmelser, der var gældende tidligere, vil igen træde i kraft. Derefter må der sejles med vandcykler uden restriktioner om afstandskrav til bredejere og uden begrænsninger i sejlads hen over året og hen over døgnet. Beslutningen understøtter ikke Tønder Kommunes facilitetsstrategi.

### Økonomi

*Scenarie 1*
Der vil være udgifter til opdatering af den nødvendige skiltning om de særlige regler for SUP-sejlads. Udgifterne kan afholdes indenfor nuværende driftsbevilling.

*Scenarie 2*
Der vil udelukkende være udgifter til at fjerne et skilt ved [adresse] om Janne Kristoffersen. Udgifterne kan afholdes indenfor nuværende driftsbevilling.

### Lovgrundlag

Vandløbsloven

### Indstilling Fagchefen for Teknik- og Miljø indstiller

at Teknik- og Miljøudvalget beslutter, hvilket af de to scenarier forvaltningen skal arbejde videre med.

### Beslutning

Scenarie 1 godkendes.